Jonny Greenwood

Jonny Greenwood (s. 5. marraskuuta 1971 Oxford) on brittiläinen säveltäjä ja muusikko. Hän soittaa kitaraa ja kosketinsoittimia yhtyeessä Radiohead. Greenwood osaa soittaa myös muun muassa alttoviulua, urkuja, pianoa, ksylofonia, kellopeliä, ondes martenot’ta, banjoa ja harmonikkaa). Hän on Radioheadin basistin Colin Greenwoodin pikkuveli. Hän sijoittui sijalle 59 Rolling Stone -lehden listalla sadasta kaikkien aikojen parhaasta kitaristista..

Greenwood on myös arvostettu nykymusiikkisäveltäjä, ja on toiminut vuodesta 2004 BBC:n nimikkosäveltäjänä. Hän on säveltänyt musiikin muun muassa moniin Paul Thomas Andersonin ja Lynne Ramsayn ohjaamiin elokuviin.

Lähteet

Englantilaiset kitaristit
Englantilaiset kosketinsoittajat
Ondes Martenot'n soittajat
Englantilaiset rockmuusikot
Radiohead
Vuonna 1971 syntyneet
Elävät henkilöt